Muhammad bin Ibrahim Al al-Syeikh

Syeikh Muhammad bin Ibrahim Al al-Syeikh (1893–1969) merupakan seorang ilmuwan Islam terkemuka di Arab Saudi. Beliau merupakan Mufti Besar Arab Saudi yang pertama, yang dilantik pada tahun 1953 hingga kematiannya pada tahun 1969.

Latar belakang 
Muhammad bin Ibrahim Al al-Syeikh dilahirkan pada tahun 1893 dari keluarga yang berketurunan langsung dengan pembaharu Islam di Arab Saudi, Syeikh Muhammad bin Abdul Wahab, iaitu Al al-Syeikh.

Peranan sebagai Mufti Besar 
Sebagai Mufti Besar dari tahun 1953 hingga 1969, beliau sangat berpengaruh dalam menentukan dasar-dasar agama di Arab Saudi pada tahun 1950-an dan 1960-an..

Peranan lain 
Beliau juga berkhidmat sebagai Ketua Majlis Tertinggi Liga Dunia Islam dan menjadikan aktiviti dakwah pertubuhan tersebut banyak terpengaruh dengan orientasi aliran Salafi.

Keluarga 
Beliau merupakan ayah kepada Ibrahim bin Muhammad Al al-Syeikh, Menteri Kehakiman Arab Saudi tahun 1975 hingga 1990 dan Abdullah bin Muhammad Al al-Syeikh Menteri Kehakiman Arab Saudi tahun 1993 hingga 2009, yang kini merupakan Pengerusi Majlis Syura Arab Saudi.

Rujukan 

Islam di Arab Saudi
Ulama Arab Saudi
Wahabi
Mufti Besar Arab Saudi